Жителите на Русе имаха възможност да участват в онлайн игра по повод седмицата на гората

Стотици русенци разгледаха пътуващата изложба, която се организира по повод Седмицата на гората. Директорът на Северноцентралното държавно предприятие инж. Иван Недков бе символичен домакин на организираната от МЗХ и ИАГ проява, която показва красотите и ползите от българските гори. 
[bookmark: _GoBack]Инж. Недков приветства своите колеги и присъстващите граждани. Той сподели, че предприятието, което се грижи за държавните горски територии в пет области, е с много добри стопански резултати в първото тримесечие на тази година. 
Официален гост при откриване на изложбата, протичаща под мотото „Подобри гората“ бе зам.-кметът по комунални дейности на община Русе Наталия Кръстева. „Апелирам към всички да се замислим, не само на днешния ден, колко е важна гората за нашата екосистема. Нека от малки възпитаваме децата да опазват природата“, заяви зам.-кметът.
С откриването на експозицията стартира и онлайн играта #подобригората, в която преди ден имаха възможност да се включат и великотърновци. Всеки, който посети изложбата и си направи селфи в горския павилион, има шанс да спечели специална награда. За целта трябва да качи снимката си в страницата „За гората“ във Facebook и да събере възможно повече лайкове. Петте най-популярни снимки ще получат награди. Крайният срок за споделяне на снимки в социалната мрежа е 20 април.
